
Sellam Alejkum. Interesuje me je li dozvoljeno piti bezalkoholno pivo? Znam da piše da je bezalkoholno, nego ova riječ “pivo” izaziva u meni sumnju. Allah vas nagradio.


* 
* 
* 
* 
* 
* 
* 

 
Da li je dozvoljeno piti bezalkoholno pivo?

Alejkum selam. Ajša, r.a., prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.w.s., rekao: „Sve što opija je ***[haram](https://pitajucene.com/search/haram/questions/ "Pretraži pitanja o haramu")***. Ono što opija u velikoj količini – haram je i zabranjeno konzumirati ga i u maloj količini!“ (Sunen, Tirmizi, br.1866.; Musned, Ahmed, br.24468.; Sunen, Darekutni, br.4656-4659-4660-4661-4662.)


Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** nas upućuje na to da sve što ne opija je ***[halal](https://pitajucene.com/search/halal/questions/ "Pretraži pitanja o halalu")*** (izuzev ako zbog nečeg drugog nije zabranjeno), i da sve ono što ne opija u velikoj količini – dozvoljeno je koristiti ga. Osnovno ***[pravilo](https://pitajucene.com/search/pravilo/questions/ "Pretraži pitanja o pravilima")*** kada je jelo i ***[piće](https://pitajucene.com/search/pi%C4%87e/questions/ "Pretraži pitanja o piću")*** u pitanju je HILL-DOZVOLJENOST, izuzev onoga što nam je Šeri’atom zabranjeno da jedemo ili pijemo. Svako piće koje ima alkohola u sebi i opija ono je zabranjeno, makar se mlijekom zvalo, i svako piće koje nema alkohola u sebi i ne opija, dozvoljeno ga je konzumirat,i pa makar se i pivom zvalo, a Allah, dž.š., najbolje zna.


Pogledaj: <http://www.islamqa.com/ar/12557>


Odgovorio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


